CELEX: 52020PC0193
Language: da
Date: 2020-05-12
Title: Forslag til RÅDETS AFGØRELSE om den holdning, der skal indtages på Den Europæiske Unions vegne i ØPA-udvalget, som er nedsat ved den foreløbige økonomiske partnerskabsaftale mellem Elfenbenskysten på den ene side og Det Europæiske Fællesskab og dets medlemsstater på den anden side, i forbindelse med vedtagelsen af listen over voldgiftsmænd

EUROPA-KOMMISSIONEN
            Bruxelles, den 12.5.2020
            COM(2020) 193 final
            2020/0077(NLE)
            Forslag til
            RÅDETS AFGØRELSE
            om den holdning, der skal indtages på Den Europæiske Unions vegne i ØPA-udvalget, som er nedsat ved den foreløbige økonomiske partnerskabsaftale mellem Elfenbenskysten på den ene side og Det Europæiske Fællesskab og dets medlemsstater på den anden side, i forbindelse med vedtagelsen af listen over voldgiftsmænd
            
               
         
         
            
               BEGRUNDELSE
            
            
               1.Forslagets genstand
            
            
               Dette forslag vedrører en afgørelse om fastlæggelse af den holdning, der skal indtages på vegne af Den Europæiske Union ("Unionen") i ØPA-udvalget, som er nedsat ved den foreløbige økonomiske partnerskabsaftale mellem Elfenbenskysten på den ene side og Det Europæiske Fællesskab og dets medlemsstater på den anden side ("aftalen")
                  1
               , i forbindelse med den planlagte vedtagelse af listen over personer, som er villige og i stand til at fungere som voldgiftsmænd.
            
            
               2.Baggrund for forslaget
            
            
               2.1.Den foreløbige økonomiske partnerskabsaftale EU-Elfenbenskysten
            
            
               
                  Aftalen har til formål at opstille en foreløbig ramme for en økonomisk partnerskabsaftale i overensstemmelse med Cotonouaftalen. Aftalen har fundet midlertidig anvendelse siden den 3. september 2016.
               
            
            
               2.2.ØPA-udvalget
            
            
               
                  ØPA-udvalget er aftalens fælles institutionelle organ. I henhold til aftalens artikel 73 er ØPA-udvalget ansvarligt for forvaltningen af alle de områder, der er omfattet af aftalen, og for udførelsen af alle de heri nævnte opgaver. ØPA-udvalget træffer afgørelse ved enstemmighed. ØPA-udvalgets funktionsmåde er beskrevet i dets forretningsorden
                     2
                  . 
               
            
            
               2.3.Den påtænkte retsakt, der skal vedtages af ØPA-udvalget
            
            
               
                  Under sit femte møde den [dato] skal ØPA-udvalget vedtage en afgørelse om vedtagelse af listen over voldgiftsmænd ("den påtænkte retsakt") i overensstemmelse med aftalens artikel 64. 
               
               
                  I aftalens artikel 64, stk. 1, fastsættes det, at "ØPA-udvalget opstiller en liste over 15 personer, som er villige og i stand til at fungere som voldgiftsmænd."
               
               
                  Formålet med den påtænkte retsakt er at opstille en liste med femten personer, der kan fungere som voldgiftsmænd i tilfælde af en tvistbilæggelsesprocedure i henhold til afsnit V i aftalen. Vedtagelsen af denne liste er et vigtigt element i forbindelse med færdiggørelsen af den operationelle ramme for aftalens bestemmelser om tvistforebyggelse og -bilæggelse.
               
            
            
               3.Den holdning, der skal indtages på Unionens vegne
            
            
               
                  Dette forslag til Rådets afgørelse fastlægger den holdning, der skal indtages på vegne af Unionen i ØPA-udvalget, som er nedsat ved den foreløbige økonomiske partnerskabsaftale mellem Elfenbenskysten på den ene side og Det Europæiske Fællesskab og dets medlemsstater på den anden side, i forbindelse med opstillingen af listen over personer, som er villige og i stand til at fungere som voldgiftsmænd, jf. aftalens artikel 64.
               
               
                  Parterne i aftalen nåede til enighed om dette udkast til afgørelse, som de paraferede på det fjerde møde i ØPA-udvalget den 27. og den 28. november 2019, og de forventes, med forbehold af EU's beslutningsprocedurer, at vedtage udkastet på det næste møde i ØPA-udvalget, som er berammet til ultimo 2020.
               
               
                  Denne afgørelse er afgørende for, om aftalens bestemmelser i afsnit V om tvistforebyggelse og -bilæggelse kan blive operationelle, og dermed for at sikre en gnidningsløs gennemførelse af aftalen.
               
            
            
               4.Proceduremæssigt retsgrundlag
            
            
               4.1.Proceduremæssigt retsgrundlag
            
            
               4.1.1.
                     Principper
            
         
         
            
               
                  I henhold til artikel 218, stk. 9, i traktaten om Den Europæiske Unions funktionsmåde (TEUF) skal Rådet vedtage afgørelser om "fastlæggelse af, hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen".
               
               
                  Begrebet "retsakter, der har retsvirkninger" omfatter retsakter, der har retsvirkninger i medfør af de folkeretlige regler, som gælder for det pågældende organ. Det omfatter også instrumenter, der ikke har bindende virkning i henhold til folkeretten, men som "vil kunne få afgørende indflydelse på indholdet af de regler, der vedtages af EU-lovgiver"
                     3
                  .
               
            
            
               4.1.2.
                     Anvendelse på det foreliggende tilfælde
            
            
               ØPA-udvalget er et organ, der er nedsat ved en aftale, nemlig den foreløbige økonomiske partnerskabsaftale mellem Elfenbenskysten på den ene side og Det Europæiske Fællesskab og dets medlemsstater på den anden side.
            
            
               Den retsakt, som ØPA-udvalget skal vedtage, er en retsakt, der har retsvirkninger. Den påtænkte retsakt vil være bindende i henhold til folkeretten, jf. aftalens artikel 64.
            
            
               Den påtænkte retsakt hverken supplerer eller ændrer aftalens institutionelle ramme.
            
            
               Det proceduremæssige retsgrundlag for den foreslåede afgørelse er derfor artikel 218, stk. 9, i TEUF.
            
            
               4.2.Materielt retsgrundlag
            
            
               4.2.1.
                     Principper
            
            
               Det materielle retsgrundlag for en afgørelse i henhold til artikel 218, stk. 9, i TEUF afhænger hovedsagelig af formålet med og indholdet af den påtænkte retsakt, hvortil der skal indtages en holdning på Unionens vegne. Hvis den påtænkte retsakt har to formål eller består af to elementer, og det ene af disse formål eller elementer må betragtes som det primære, mens det andet kun er sekundært, skal afgørelsen, der vedtages i henhold til artikel 218, stk. 9, i TEUF, kun have ét materielt retsgrundlag, nemlig det, som det primære eller fremherskende formål eller element tilsiger.
            
            
               4.2.2.
                     Anvendelse på det foreliggende tilfælde
            
            
               Da voldgiftsproceduren i det væsentlige finder anvendelse på handelssektoren, vedrører den påtænkte retsakts formål og indhold i det væsentlige den fælles handelspolitik. Det materielle retsgrundlag for den foreslåede afgørelse er derfor artikel 207 i TEUF.
            
            
               4.3.Konklusion
            
            
               Retsgrundlaget for forslaget til afgørelse bør være artikel 207, stk. 4, første afsnit, i TEUF sammenholdt med artikel 218, stk. 9, i TEUF.
            
            
               5.OFFENTLIGGØRELSE AF DEN PÅTÆNKTE RETSAKT
            
            
               Da aftalen vil blive ændret ved ØPA-udvalgets afgørelse, vil denne blive offentliggjort i Den Europæiske Unions Tidende, når den er blevet vedtaget.
            
            
               2020/0077 (NLE)
            
            
               Forslag til
            
            
               RÅDETS AFGØRELSE
            
            
               om den holdning, der skal indtages på Den Europæiske Unions vegne i ØPA-udvalget, som er nedsat ved den foreløbige økonomiske partnerskabsaftale mellem Elfenbenskysten på den ene side og Det Europæiske Fællesskab og dets medlemsstater på den anden side, i forbindelse med vedtagelsen af listen over voldgiftsmænd
            
         
         
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde ("TEUF"), særlig artikel 207, stk. 4, første afsnit, sammenholdt med artikel 218, stk. 9, 
            
            
               under henvisning til den foreløbige økonomiske partnerskabsaftale mellem Elfenbenskysten på den ene side og Det Europæiske Fællesskab og dets medlemsstater på den anden side ("aftalen")
                  4
               
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Aftalen blev indgået på vegne af Den Europæiske Union ("Unionen") ved afgørelse 2009/156/EF
                  5
                og har fundet midlertidig anvendelse siden den 3. september 2016.
            
            
               (2)I overensstemmelse med aftalens artikel 64, stk. 1, opstiller ØPA-udvalget en liste med personer, som er villige og i stand til at fungere som voldgiftsmænd.
            
            
               (3)ØPA-udvalget skal under sit årlige møde den [dato] vedtage en afgørelse om opstilling af listen over personer, som er villige og i stand til at fungere som voldgiftsmænd, jf. aftalens artikel 64, stk. 1.
            
            
               (4)Den holdning, der skal indtages på Unionens vegne i ØPA-udvalget, bør fastlægges, da den påtænkte afgørelse får bindende virkning for Unionen —
            
            
               VEDTAGET DENNE AFGØRELSE:
            
            
               Artikel 1
            
            
               Den holdning, der skal indtages på Unionens vegne i ØPA-udvalget, baseres på ØPA-udvalgets udkast til afgørelse i forbindelse med listen over personer, som er villige og i stand til at fungere som voldgiftsmænd, der er knyttet til denne afgørelse.
            
            
               Artikel 2
            
            
               Denne afgørelse er rettet til Kommissionen.
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
         
         
            
                  
                     (1)
                  
                        EUT L 59 af 3.3.2009, s. 2.
               
               
                  
                     (2)
                  
                        EUT L 194 af 31.7.2018, s. 158.
               
               
                  
                     (3)
                  
                        Domstolens dom af 7. oktober 2014, Tyskland mod Rådet, C-399/12, ECLI: EU: C: 2014: 2258, præmis 61-64. 
               
               
                  
                     (4)
                  
                        EUT L 59 af 3.3.2009, s. 3.
               
               
                  
                     (5)
                  
                        EUT L 59 af 3.3.2009, s. 1.
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 12.5.2020
            COM(2020) 193 final
            BILAG
            til
            Forslag til Rådets afgørelse
            om den holdning, der skal indtages på Den Europæiske Unions vegne i ØPA-udvalget, som er nedsat ved den foreløbige økonomiske partnerskabsaftale mellem Elfenbenskysten på den ene side og Det Europæiske Fællesskab og dets medlemsstater på den anden side, i forbindelse med vedtagelsen af listen over voldgiftsmænd
            
               
         
         
            
               UDKAST TIL
            
            
               AFGØRELSE NR. …/2020 TRUFFET AF ØPA-UDVALGET,
                  som er nedsat ved den foreløbige økonomiske partnerskabsaftale 
                  mellem Elfenbenskysten på den ene side 
                  og Det Europæiske Fællesskab og dets medlemsstater på den anden side
            
            
               af... 
            
            
               om vedtagelse af listen over voldgiftsmænd
            
            
               ØPA-UDVALGET HAR —
            
            
               under henvisning til den foreløbige økonomiske partnerskabsaftale mellem Elfenbenskysten på den ene side og Det Europæiske Fællesskab og dets medlemsstater på den anden side ("aftalen"), der blev undertegnet i Bruxelles den 3. marts 2009, og som har fundet midlertidig anvendelse siden september 2016, særlig artikel 64, stk. 1, og
            
            
               ud fra følgende betragtninger:
            
            
               Aftalen fastsætter, at ØPA-udvalget opstiller en liste over femten personer, som er villige og i stand til at fungere som voldgiftsmænd til bilæggelse af de tvister, der kan opstå mellem parterne —
            
            
               VEDTAGET DENNE AFGØRELSE:
            
            
               Artikel 1
            
            
               1.Listen over femten personer, som er villige og i stand til at fungere som voldgiftsmænd, opstilles i overensstemmelse med aftalens artikel 64, stk. 1, og fremgår af bilaget til denne afgørelse.
            
            
               2.Den i stk. 1 omhandlede liste over voldgiftsmænd berører ikke de særlige bestemmelser, der er fastsat i aftalen, eller som ØPA-udvalget måtte fastsætte.
            
            
               Artikel 2
            
            
               Den i artikel 1 omhandlede liste over voldgiftsmænd kan ændres ved en afgørelse truffet af ØPA-udvalget i overensstemmelse med aftalens artikel 67.
            
            
               Artikel 3
            
            
               Denne afgørelse træder i kraft på datoen for undertegnelsen.
            
            
               Udfærdiget i …, den …
            
            
               For Republikken Elfenbenskysten
                     For Den Europæiske Union
            
            
               ...
                     …
            
         
         
            
               BILAG
            
            
               Liste over voldgiftsmænd (aftalens artikel 64, stk. 1)
            
            
               Voldgiftsmænd udvalgt af Elfenbenskysten:
            
            
               Abbe YAO — Elfenbenskysten
            
            
               Abdouramane OUATTARA — Elfenbenskysten
            
            
               Joachim BILA AKA — Elfenbenskysten
            
            
               Narcisse AKA — Elfenbenskysten
            
            
               Karim FADIKA — Elfenbenskysten
            
            
               Voldgiftsmænd udvalgt af Den Europæiske Union:
            
            
               Claus Dieter EHLERMANN — Tyskland
            
            
               Giorgio SACERDOTI — Italien
            
            
               Jacques BOURGEOIS — Belgien
            
            
               Pieter JAN KUIJPER — Nederlandene
            
            
               Hélène RUIZ FABRI — Frankrig
            
            
               Voldgiftsmænd udvalgt af de to parter i fællesskab:
            
            
               Martial AKAKPO — Togo
            
            
               Anna KOUYATE — Mali
            
            
               Thomas COTTIER — Schweiz
            
            
               Merit E. JANOW — USA
            
            
               Helge SELAND — Norge